**6. melléklet az 5/2015. (IX.16.) önkormányzati rendelethez**

**ÜGYRENDI-ÖSSZEFÉRHETETLENSÉGI BIZOTTSÁG FELADATAI**

**Ügyrendi-Összeférhetetlenségi Bizottság átruházott hatáskörében és feladatkörében**:

1. Nyilvántartja és ellenőrzi a polgármester és az önkormányzati képviselők vagyonnyilatkozatát.
2. Kivizsgálja az átadott összeférhetetlenség megállapítására irányuló kezdeményezést.
3. Állást foglal a képviselő-testület illetve a bizottság működését érintő ügyrendi kérdésekben.
4. Bonyolítja a képviselő-testület hatáskörébe tartozó titkos szavazással történő választásokat.
5. A képviselőtestület alapokmányaként funkcionáló SZMSZ szükség szerinti módosítását előkészíti és a képviselőtestület elé terjeszti.
6. Gyakorolja a polgármesterrel kapcsolatos egyéb munkáltatói jogokat.
7. Gyakorolja a képviselő-testület által átruházott hatásköröket.